钦定古今图书集成/明伦汇编/氏族典/第508卷 > 《凌迪知万姓统谱》 > 卜式
## 钦定古今图书集成/明伦汇编/氏族典/第508卷 > 《凌迪知万姓统谱》 > 卜式

按《汉书卜式传》：“式，河南人也。以田蓄为事，入山牧十
馀年，羊致千馀头。时汉方事匈奴，式上书愿输家财
半助边。上使使问式何欲，式曰：‘天子诛匈奴，愚以为
贤者宜死节，有财者宜输之，如此而匈奴可灭也’。上
以式长者，乃召拜式为中郎，赐爵左庶长，迁成皋令，
将漕最。上以式朴忠，拜为齐王太傅，转为相。会吕嘉”
反，式上书“愿与子男请行死之，以尽臣节。”上贤之，赐
爵关内侯。明年，当封禅，式不习文章，贬为太子太傅，
以寿终。